จงเสนอไอเดีย 10 วิธีการเขียนบทความอย่างเป็นระบบ มีอะไรบ้าง
1. The List
เป็นรูปแบบการเขียนบทความที่นิยมมากในหมู่ Blogger อาชีพที่ Blog เกี่ยวกับ Niche ในสาขาต่างๆของตนเอง การเขียนบทความแบบ Listing จะเป็นการสร้างหัวข้อนำเนื้อหาและไล่ลำดับความเข้มข้นของกระบวนการในแต่ละข้อ

2. In the News
เป็นรูปแบบการเขียนบทความแบบเกาะติดสถานการณ์และข่าวสาร โดยเฉพาะ Blog ด้านเทคโนโลยี การเงินการลงทุน สุขภาพและความงาม ฯลฯ ที่มีการเปลี่ยนแปลงบ่อยและคนอ่านมักต้องการความทันต่อเหตุการณ์เพื่อนำไปประยุกต์ใช้ประโยชน์ ตัว Blogger ใน Niche นั้นๆต้องทันเหตุการณ์และไว เมื่อได้ข้อมูลแล้วต้องกรองให้ดีว่าชัวร์หรือมั่วนิ่มป้องกันหน้าแตก หากคอนเฟิร์มว่าอัพเดทของแวดวงถูกต้องก็ทำบทความเจาะลึกติดกระแสมาโชว์แฟนๆให้ traffic ระเบิดกันไปเลย ความไว ทันเหตุการณ์และวิเคราะห์ข่าวเป็นช่วยให้คุณเป็น Blogger ที่มีความเป็นมืออาชีพ

3. Getting Personal
อันนี้ไม่ได้หมายถึงเขียนเรื่องส่วนตัวไร้สาระวันนี้ฉันกินข้าวที่ไหน ใส่ชุดสีอะไร ขับรถปาดหน้าใครมา แต่หมายถึงการแชร์ประสบการณ์ทำงานใน Niche นั้นๆของตน เล่าถึงที่มาที่ไป จุดกำเนิดแนวคิด การลงมือทำและเล่าถึงอุปสรรคและความยากลำบากต่างๆที่เจอะเจอจนกระทั่งฝ่ามันมาได้ เพื่อเป็นแรงบันดาลใจให้ผู้อ่านเกิดความรู้สึกว่าคุณเป็นผู้มีประสบการณ์จริงจังและเป็นกันเองสัมผัสเข้าถึงได้ราวกับนั่งคุนอยู่ตรงหน้า การเปิดโอกาสให้แฟน Blog เข้าถึงได้ในระดับหนึ่งจะทำให้เขารู้สึกว่าคุณมีตัวตนและ Blog คุณมีชีวิตชีวา ไม่ใช่หน้าจอไซเบอร์ที่แห้งแล้ง

4. How To
อีกรูปแบบการเขียนบทความที่นิยมไม่แพ้ข้อแรกเพราะบทความ How to คือโอเอซิสในทะเลทราย คนที่ประสบปัญหาบางอย่างกำลังควานหาความช่วยเหลือไปทั่วอินเตอร์เน็ตและหาก How to ของคุณตรงกับปัญหาของเขาและช่วยเขาได้ คนเหล่านั้นมีโอกาสที่จะพัฒนาเป็น Royalty fan ของคุณได้และมีโอกาสที่จะซื้อสินค้าและบริการจาก Blog คุณในอนาคต (ถ้ามี)

บทความแบบ How to เป็นการกลั่นกรองความรู้เฉพาะทางในตัวคุณมาเรียบเรียงเป็นใจความเพื่ออธิบายถึงปัญหาและวิธีแก้ปัญหาหรือวิธีจัดการสิ่งนั้นๆให้สำเร็จได้ด้วยตัว (ของผู้อ่าน) เอง อย่างตอนที่ผมมีปัญหาเรื่องการ motivate ตัวเอง พอเจอ blog ของคนที่ให้คำแนะนำโดนใจผมก็ bookmark ไว้ตามด้วยการอ่านเรื่องอื่นๆและภายหลังก็ได้สั่งซื้อ eBook กับคนนั้นมาถึงสองเล่มเป็นต้น

5. Review
เป็นการวิเคราะห์ วิพากษ์ นำเสนอแนวคิดของเราที่มีต่อสิ่งใดสิ่งหนึ่งที่เป็นประเด็นในขณะนั้นอันจะเป็นประโยชน์ต่อการตัดสินใจดำเนินการขั้นต่อไปของผู้ที่สนใจสิ่งๆเดียวกันกับที่เรานำมา Review การเขียนบทความลักษณะนี้นิยมในหมู่ Blogger ที่ทำ Affiliated Marketing เพราะจะต้องนำสินค้าและบริการของผู้อื่นมาขาย จึงต้องทำบทความ Review กันมากมายและเป็นกิจจะลักษณะกันเลยทีเดียว เพื่อที่จะประชาสัมพันธ์และโน้มน้าวให้คนมากซื้อ ซึ่งหากคุณเป็นผู้ผลิตสินค้าและบริการเองคุณก็สามารถทำบทความ Review นี้ได้ไม่ผิดกติกาแต่อย่างใด

6. Q & A
บทความประเภทถามและตอบ เป็นแนวที่เห็นไม่บ่อยแต่เป็นแนวที่น่าสนใจ โดยการอาศัยไปสัมภาษณ์กับบุคคลสำคัญ คนในประเด็น หรือคนใน Niche ใดๆที่ประสบความสำเร็จ การถามตอบในหัวข้อที่เหมาะสมจะดึงดูดผู้อ่านได้มาก เพราะคนส่วนมากล้วนอยากเรียนรู้แนวทางความสำเร็จจากผู้อื่นซึ่งบทความแนว Q & A ตอบโจทย์ประเด็นนี้ได้ดี ในทางกลับกัน ถ้าคุณจะทำ Q & A ของตัวเองก็ได้หรือโดยเอาประเด็นที่ได้ยินหรือถูกถามบ่อยมาจัดทำบทความถามและตอบขึ้นมาแบบม้วนเดียวจบก็ไม่ผิดกติกาเช่นกัน

7. Video
บทความที่เป็น Video Clip เล่าด้วยภาพ เป็นแนวที่คนไทยทำน้อย อาจจะด้วยทำยาก แต่ถ้าทำได้และตั้งใจทำมันจะทำให้ Blog คุณมีความเป็น professional ขั้นเทพ Blogger อาชีพแทบทุกคนในอเมริกาล้วนต้องมีบทความ Video Clip ใน Blog ด้วยกันทั้งสิ้น โดยเฉพากลุ่มบทความประเภท Training ต่างๆ ซึ่งการหยิบยกประเด็นสำคัญที่มีเนื้อหาเข้มข้นมานำเสนอเป็น Video Clip ภาพรายละเอียดสูงทำให้เกิดความประทับใจและ Royalty ของแฟนคลับ

8. Trending และ 9. About us
สองข้อนี้เจ้าของบทความต้นฉบับภาษาอังกฤษเขียนไว้สั้นๆ และผมมองว่ามันคล้ายกับแนว In the News และ Q&A ตามลำดับ ผมจึงไม่ขอกล่าวถึงและให้นำไปประยุกต์กันตามอัตภาพ

10. Follow up
ประเภทสุดท้ายและเป็นแนวที่ผมชอบ เพราะมันสร้างกระแสการติดตามได้ดี บทความประเภท Follow เป็นการผูกเนื้อหาให้ยาวแล้วนำมาซอยเป็นตอนๆ แต่ละตอนจะพัฒนาความเข้มข้นของกระบวนทำงานตามลำดับ หากทำให้ดี ทำให้น่าสนใจ ผู้อ่านจะติดตาม แต่ข้อเสียคือคุณอาจเบื่อเสียเองและไม่เขียนภาคต่อให้ต่อเนื่องพอ หรือทิ้งช่วงนานเกินไปจนผู้อ่านขาดจากกระแส ฉะนั้นวางแผนให้ดี เขียนเตรียมไว้ให้จบจะดีกว่าแล้วค่อยทยอยจัดตารางการเผยแพร่ บทความประเภท Follow up ยังเป็นเทคนิคการประชาสัมพันธ์สินค้าและบริการตัวใหม่ของคุณด้วย เป็นการเกริ่นนำ อัพเดทกระบวนการ และ launch นำเสนอขายในตอนจบ สร้างความคุ้นเคยตลอดเส้นทาง
5.ความรู้ทางการเงิน